पाएं अपने शहर की ताज़ा ख़बरें और फ्री ई-पेपरडाउनलोड करें
बिजली कंपनी के कर्मचारियों को कोरोना वारियर्स व फ्रंटलाइन वर्कर्स की श्रेणी में शामिल करने की मांग को लेकर अकलतरा विधायक सौरभ सिंह ने सीएम को पत्र लिखा है। पत्र में उन्होंने अति आवश्यक से जुड़े कर्मचारियों को प्राथमिकता के साथ इस दायरे में शामिल करते हुए वैक्सीनेशन की भी मांग की है।
पूरे कोविड काल में बिजली कर्मचारी लोगों को घर के भीतर सतत बिजली आपूर्ति के लिए फिल्ड डटे रहे। इसके बावजूद सरकार ने उन्हें वैक्सीनेशन फ्रंटलाइन वर्करों की सूची में शामिल कर वैक्सीनेशन में प्राथमिकता नहीं दी। यही वजह है कि विभाग के लाइन स्टाफ, मेंटेनेंस दल व इंजीनियर फील्ड पर होने के कारण कोरोना संक्रमण के शिकार हो रहे हैं। वर्तमान में प्रत्येक जिले में आधे से ज्यादा फिल्ड स्टाफ संक्रमण की वजह से घरों पर है। जांजगीर में भी ठेके श्रमिक, मेंटेनेंस टीम के सदस्य लाइन मेन और इंजीनियर कोरोना से जूझ रहे हैं।
अकलतरा विधायक सौरभ सिंह ने जिले बिजली कंपनी के समस्त कर्मचारियों को प्राथमिकता के साथ वैक्सीनेशन कराने व कोरोना वारियर्स की तरह फ्रंटलाइन वर्करों की श्रेणी में शामिल करने की मांग मुख्य मंत्री भूपेश बघेल से की है। पत्र में उन्होंने अकलतरा नगर में कोविड संक्रमण के कारण हुए बिजली कर्मचारियों के मौतों का जिक्र भी किया है।
क्षेत्र में कोरोना से चार बिजली कर्मचारी की मौत
अकलतरा क्षेत्र में पदस्थ सहायक अभियंता शंशाक शेखर, द्वारिका साहू लाइनमेन, रामअवतार मरावी मददगार, व भीत सिंह नेताम वाहन चालक की कोरोना से मौत हो चुकी है। लगातार हो रही मौतों के कारण कर्मचारी फिल्ड पर काम करने से भी कतरा रहे हैं। मेंटेनेंस दल में भी ठेका श्रमिकों की संख्या लगातार घटने लगी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn